Freistin at boða frá uppskotum til løgtingið var úti 1. mars, og á tingfundinum, sum byrjaði klokkan 10 í dag, verða so hesi uppskotini løgd fram. Av løgtingsskrivstovuni verður upplýst, at talan um um eini 50 uppskot, sum verða løgd fram í dag. Framløga er tó síðsta punkt á skránni hjá løgtinginum. Fyrst verður 3. viðgerð av tingmáli nr. 72/2012: Uppskot til ríkislógartilmæli um at seta í gildi fyri Føroyar» Forslag til lov om tilskud til Færøernes hjemmestyre for 2013 «, ið snýr seg um blokkstuðulin, og næsta punkt er 3. viðgerð av tingmáli nr. 28/2012: Uppskot til løgtingslóg um at byggja nýggja nólsoyarferju. Síðani verður ein onnur viðgerð og tríggjar fyrstu viðgerðir, áðrenn framløga er á skránni sum sjeynda punkt.